**Madách Imre drámavetélkedő:**

**1. FELADAT:**

1. *Az ember tragédiája könyvdráma, elsősorban olvasásra szánt irodalmi mű.*

Támogató érvek:

1: Könyvdráma, melyre hosszú terjedelme is utal.

2: Madách drámai költeménye igenis könyvdráma, hiszen olyan filozofikus kérdésekkel foglalkozik, mint az emberi lét értelme.

3: Művét nem szánta színpadra, hisz a színpadi művekben található oldal (a szereplőkről) nem volt a könyvben, s később se egészítette vele ki Madách.

Cáfoló érvek:

1: Az állítás cáfolható, mivel színekre lett osztva a mű, amely a színpadra szánt művek egyik alapegységei.

2: Madách művét igenis színpadra szánta, ezt jól mutatják a könyvben megjelenő színpadképek/szerzői utasítások.

3: A műben könyvdrámára nem jellemző módon jelentős szerepe van a színpadiasságnak.

Példa erre a Föld szelleme, akit a védszellemekkel együtt még a Mennyekben megismerjünk szép, szerény fiúként, s így érthetjük Lucifer harmadik színbeli megdöbbenését, amikoris a Föld szelleme más alakban jelenik meg.

1. *Az első színben az Úr mesteremberes önelégültséggel nézi a teremtett világát.*

Támogató érvek:

1: Igaz, mert elvárja a dicsőítést az Angyalok karától.

2: Megvan győződve a műve tökéletességéről.

3: Visszautasítja Lucifer kritikáját.

Cáfoló érvek:

1: Nem önelégült, szimplán a jól sikerült munkája utáni megérdemelt örömöt és dicsőséget érzi.

2: A világmindenség megteremtőjeként jogosan várja el a neki járó elismerést.

3: Hajlandó a párbeszédre Luciferrel a teremtésről és még teljesíti is kívánságát, részt ad a teremtésből. (két fa 🡪 tudás, örök élet)

1. *Lucifer célja, hogy az álmai látomásával öngyilkosságba kergesse Ádámot.*

Mellette érvek:

1: Az állítás igaz, mivel az utolsó színben (15. szín) Ádám majdnem öngyilkosságot követ el az álmok miatt; Éva tartja vissza ebben.

2: Azért is igaz, mert Lucifer akaratosan változtatta az álmokat/eszméket.

3: Célja valóban ez, s mikor bebizonyosodni látszik az állítás, az utolsó pillanatban Éva akadályozza meg ebben Lucifert.

Cáfoló érvek:

1: Azért nem igaz, mert bármelyik színben, amiben Ádám meghalt volna, Lucifer azonnal elvitte.

2: A célja nem ez volt, ő csak rávette Ádámot, hogy egyen az almából, s ezáltal kíváncsi legyen. Lucifer célja annyi csupán, hogy megmutassa Ádámnak a jövőt.

3: Abból is látható, hogy nem ez a cél vezérelte Lucifert, hogy Ádám kívánságát követve mentek új eszme után.

1. *A római színben Ádám kijózanodásához Péter apostol adja meg az első lökést.*

Támogató érvek:

1: Igaz, ugyanis Péter apostol megjelenésével a pestist sújtó Éva „megmenekül”, s a hedonizmusban élő Ádám ekkor kezdi másként látni a világot.

2: Igaz, hiszen Péter apostol az, aki munkára és lovagiasságra bíztatja Ádámot.

3. Péter apostol ad egyfajta célt Ádámnak, amivel bemutatja neki az új eszmét, a kereszténységet.

Cáfoló érvek:

1: Ádám már Péter apostol megjelenése előtt is felfigyelt a kint történő keresztre feszítésre.

2: Ádámon megfigyelhető volt a hirtelen váltás/kijózanodás, amikor elküldte a zenészeket, táncosokat, elege lett az élvezetekből/az örömökből és valami csalódást/keserűséget szeretett volna.

3: Péter apostol nem az első lökést, hanem a végsőt adja; új tanítást tár Ádám elé.

1. *A párizsi az egyetlen történelmi szín, melyből Ádám nem csalódva ébred.*

Támogató érvek:

1: Így igaz; ahogy visszatér Prágába (Prága II. szín) elégedetlenül e világgal, vágyakozik vissza párizsi álmaiba.

2: A párizsi szín eszméje Ádám számára „örökérvényű”, így lehetetlennek tűnik számára kiábrándulni abból.

3: Ádám az egyenlőséget, testvériséget, szabadságot kereste számtalanszor a műben és miután a kilencedikben megtalálta, s a folytatás során annak megteremtésére törekszik.

Cáfoló érvek:

1: Csalódás számára, mivel ez az egyetlen szín, melyben semmilyen alakban nem kapja meg Évát.

2: A nagy forradalmárt (Danton) halálra ítéli itt is a nép, minden értük elkövetett törekvése ellenére.

3: Habár nem ábrándul ki az eszméből, a párizsi szín álom az álomban kerete még Ádám számára is azt sugallja, hogy az eszme megvalósíthatatlan.

**3. FELADAT:**

1: *Madách Imre, Éva ellentmondásos alakjában feleségét, Fráter Erzsébetet jeleníti meg.*

Indoklás:

„Anyámnak köszönheti Éva, hogy kihívóbb színekben nem állítottam elő.” – Madách Imre

„Hol is kezdjek írni ezen minden vonzó és minden álnok, minden jó és minden könnyelmű, minden lelkület és minden cynimus mykrokosmusáról?” – Madách Imre

2: *Arany János ugyanannyira írója a műnek, mint Madách.*

Indoklás:

„Másokkal együtt Babits Mihály is tápot adott azoknak az irodalmi berkekben terjengő híreszteléseknek, melyek szerint Az ember tragédiáját olyannyira átigazította Arany János, hogy annak igazi szerzőjeként nem Madách Imrét, hanem az akkor már a Toldival országos elismerést kivívott és írófejedelemnek számító Aranyt kell tisztelni.” – 2010. szeptember 21; HVG cikk

3: *Madách Imre tragédiája egy egyszerű Faust utánzat.*

Indoklás:

„[…] Ez olyan, mint a Nagy István fordításában Goethe.” – Arany János

4: *Madách Imre saját házasságáról és válásáról mintázta Ádám és Éva kapcsolatát.*

Indoklás:

„Hogy Fráter Erzsébet valóban a magyar irodalomtörténet egyik legrosszabb írófelesége volt -e, vagy csak egy fiatal lány, aki keveset tudott a világról, és mindössze boldogan akart élni, talán egyéni megítélés kérdése. Annyi azonban bizonyos, hogy házasságuk és válásuk keserű csalódással töltötte el a költőt. […] A gyakran csak Tragédiaként emlegetett drámai költemény máig őrzi az író közéleti és magánéleti csalódásainak lenyomatát.” – Vates cikk; Budai Villő

5: *Szontagh Pál inspirálta a mű címét.*

Indoklás:

Egy nap a vanyarci tavon csónakáztak. Beszélgettek, jól érezték magukat, de amikor Madách kiszállt a csónakból, sáros lett a fehér vászonnadrágja, és ez mérhetetlenül feldühítette. Szontagh nevetve megjegyezte: „Lám, az ember tragédiája!”. Madách nem sokáig bosszankodott barátja élcelődésén, rájött ugyanis, hogy készülő művének keresve sem találhatna jobb címet.

6: *Az ember tragédiájának értékét már Madách kortársai is felismerték.*

Indoklás:

Dr. Szilágyi Márton, irodalomtörténész:

A Kisfaludy Társaság így hirdette:

„A Kisfaludy Társaság legközelebb Madách Imre, Az ember tragédiája című művét fogja kiadni, melyről az illetők azt jósolják, hogy a világirodalom alkatrészévé lesz.” – 2023. január 20; Mandiner (Sal Endre)

7: *Ádám történelmi színeken belüli alakjai közül Kepler a legmeghatározóbb.*

Indoklás:

„Ádám az ember önértelmezése alakulástörténetében Kepler, a tudós indítja el azt a folyamatot, mely az ember-mivolt sajátosságainak fokozatos felismerését jelenti.” S. Varga Pál értelmezésében (Arnold Gehlent idézve)

8: *Madách tragédiája legalább olyan világirodalmi fontossággal bír, mint pl. Dante Isteni színjátéka, ha nem nagyobbal.*

Indoklás:

„De Madách remek máshogyan friss, mint egyéb monumentumai az irodalomnak. Azokat a forma örök öröme tartja fenn; eszméik koruk eszméi […]. A szépség minden koré és avulhatatlan; a gondolat századok múzeumi bélyegét viseli, még a legnagyobbaknál is. Madáchnál másként van: itt a tartalom az örök; s az eszme nem csupán téma és anyag, hanem maga a hímzés és a bűvölet. Ebben az értelemben azt lehet mondani: Madách költeménye az egyetlen igazában filozófiai költemény a világirodalomban. Dante, Goethe és mások verseiben a filozofikum csak eszköz, és nem cél […].”

– 1923; Babits Mihály

9: *A tragédia nem ad határozott választ az általa feltett kérdésekre.*

Indoklás:

„Az ember tragédiájának utolsó mondatában – „Mondottam, ember: küzdj és bízva bízzál!” – a felszólítás igéinek bővítmény nélkülisége, szemantikai hiányossága (küzdj valamiért és bízva bízzál valamiben) az egyik forrása a legkülönbözőbb lehetséges ’jelentéssíkoknak’, a „hermeneutikai feltölthetőségének” – részlet Máté Zsuzsanna: A bölcselet átlényegülése esztétikummá című művéből (2013)

10: Lucifer csak Ádámot altatja el, és kísérte végig az egész történelmen.

Indoklás:

„Éva inkább átéli, átérzi az eseményeket, benne van az életben. Az ádámi minden-tudásra való vágyódás, az értelemadó és -kereső, önértelmező reflexiók helyett őbenne mindvégig eredendően ösztönös, érzelmi alapú […] az életben-benne-levőség a hangsúlyozott.” - részlet Máté Zsuzsanna: A bölcselet átlényegülése esztétikummá című művéből (2013)